  vk.com (Живая классика в Удмуртии) Майя Бывальцева 28-тӥ южтолэзе Ижкарын пинал лыдӟисьёслэн «Живая классика» огъяросси вожвылъяськонлэн улосвыл люкетэз ортчиз. Куинь вормисьёс «Артек» лагере конкурслэн йылпумъян люкетаз мынозы. Со сярысь Удмуртиысь дышетонъя но тодосъя министр Светлана Болотникова ивортӥз. « Пыриськисьёслэн сомында устолыксы, артистизмы, синмаськытӥсь кужымзы, дышетсьёссы сомында кужымзэс сётӥзы но ужазы! Жюрилэн туж секыт ужез вал, 6 сюрс 276 пыриськисьёс пӧлысь нырысь ик 30 финалистъёсты бырйизы, нош туннэ – куинь вормисьёсты » Светлана Болотникова, Удмуртиысь дышетонъя но тодосъя министр Вожвылъяськонлэн улосвыл люкетаз вормизы: Глазкарысь Максим Костицын (Павел Бажовлэсь «Жабреев ходок» вероссэ лыдӟиз), Ижкарысь Владислав Мазуркевич (Чингиз Айтматовлэн «Солдатёнок» веросэныз) но Камабрка ёросысь Ева Бабкина (Константин Паустовскийлэн («Старик в станционном буфете» веросэныз). Ижкарысь дышетскись туэ огъя кун экзаменъёс сётыны кулэ, соин ик «Артеке» путёвкаез рейтингын со бере мынӥсь Анжелика Обуховалы сётӥзы. Можгаысь нылаш Феликс Кривинлэсь «Школа» вероссэ лыдӟиз. Огъяросси финалэ пыриськисьёс понна мастер-классъёс, лулчеберет но литература удысын ужасьёсын пумиськонъёс радъялозы. Озьы ик пиналъёс аудиокнига гожтонын асьсэдыз эскерозы. «Живая классика» огъяроссси вожвылъяськон (6+) туэ 11-тӥ ползэ радъяське ни. Ужрадэ Россилэн вань улосвылъёсыз но дуннеысь 80-лэсь трос кунъёс пырисько. Тодэ вайытом, Удмуртиын «Живая классика» вожвылъяськонэз удмурт кылын ортчытыны ӵектӥзы. Тегъёс: Удмуртия пиналъёс вожвылъяськон  